אדוארד ראטלדג'

אדוארד ראטלדג' (באנגלית: Edward Rutledge; ) היה פוליטיקאי אמריקאי מקרוליינה הדרומית, איש המפלגה הפדרליסטית, שכיהן כנציג מדינתו בקונגרס הקונטיננטלי בשנים 1774 - 1776, לאחר מכן ועד 1778 ובשנים 1783 - 1796 כחבר בית הנבחרים של קרוליינה הדרומית, לאחר מכן ועד 1798 כחבר הסנאט של קרוליינה הדרומית, ולאחר מכן ועד מותו כמושל קרוליינה הדרומית ה-39.

ראטלדג' נמנה עם האבות המייסדים של ארצות הברית, חתם על , והיה צעיר החותמים על הכרזת העצמאות של ארצות הברית.
ראשית חייו
אדוארד ראטלדג' נולד בצ'ארלסטון שבפרובינציית קרוליינה הדרומית, כצעיר חמשת בניהם ושתי בנותיהם של ד"ר ג'ון ראטלדג', רופא ומתיישב ממוצא סקוטי-אירי, ושל שרה הקסט, אישה ממוצא אנגלי שהייתה בן 15 כשילדה את בנה הבכור, ג'ון הבן. אדוארד ראטלדג' הלך בעקבות אחיו הגדולים ג'ון ראטלדג', ויו ראטלדג', ולמד משפטים באכסניות המשפט בלונדון. ב-1772 הוא התקבל ללשכת עורכי הדין של אנגליה, מידל טמפל, ושב לצ'ארלסטון כדי לעסוק בעריכת דין. יחד עם שותפו, צ'ארלס קוטוורת' פינקני, הוא ראה ברכה בעיסוקו, והיה לאחד האזרחים המובילים בעיר. בבעלותו היו יותר מ-50 עבדים.

ב-1774 נשא ראטלדג' את הנרייטה מידלטון, בתו של הנרי מידלטון. לשניים נולדו שני בנים ובת. הנרייטה נפטרה ב-1792, ובאותה שנה הוא נישא בשנית למרי אוורלי שרבריק.

המהפכה האמריקאית
ממוזער|ימין|200px|טקס החתימה על הכרזת העצמאות. ראטלדג' עומד מימין (בבגדים צהובים).
במהלך המהפכה האמריקאית ייצג ראטלדג' יחד עם אחיו ג'ון את קרוליינה הדרומית בקונגרס הקונטיננטלי בשנים 1774 - 1776. הוא פעל להרחקת האפרו-אמריקאים מהצבא הקונטיננטלי. אף על פי שהיה תומך נלהב בזכויות המושבות, הוא הונחה בתחילה כנציג להתנגד ל של ריצ'רד הנרי לי, שכן מנהיגי קרוליינה הדרומית לא היו בטוחים שהזמן בשל לכך. בסופו של דבר, בגיל 26, היה ראטלדג' צעיר החותמים על הכרזת העצמאות של ארצות הברית.

בנובמבר אותה שנה שב ראטלדג' לקרוליינה הדרומית כדי לאייש את מושבו בבית הנבחרים של קרוליינה הדרומית. הוא שירת כקפטן בארטילריה של המיליציה של קרוליינה הדרומית, וב-1779 לחם בקרב בופורט . במאי 1780, יחד עם שותפיו לחתימה על הכרזת העצמאות,  ותומאס היוורד הבן, הוא נפל בשבי במהלך המצור על צ'ארלסטון, ונלקח לסיינט אוגוסטין שבפלורידה. ביולי 1781 הם שוחררו במסגרת עסקת חילופי שבויים.

לאחר המלחמה
לאחר שחרורו מהשבי שב ראטלדג' לכהן בבית הנבחרים, בו הוא כיהן עד 1796. הוא נודע כמחוקק פעיל וכמי שקידם את עיקול הרכוש של הלויאליסטים. בבחירות לנשיאות של 1796 הצביע ראטלדג' עבור שני המועמדים מהדרום, הדמוקרטי-רפובליקני תומאס ג'פרסון והפדרליסט תומאס פינקני. הוא לא היה מקורב לג'ון אדמס שנבחר לנשיאות עוד מימיהם בקונגרס הקונטיננטלי, אך תמך במדיניות הביטחון של אדמס כלפי צרפת במהלך המלחמה הבלתי רשמית. האופוזיציה תמכה בצעדיו של אדמס, וסגן הנשיא ג'פרסון והרפובליקנים בקונגרס הרגיזו את ראטלדג' משום שכעת הוא ראה את הרפובליקנים כמי שתומכים יותר באינטרסים של צרפת מאשר באינטרסים של ארצות הברית, מצב דומה לרגשות הפרו-בריטיים שחש בקרב הפדרליסטים במהלך הדיונים על הסכם ג'יי. לפיכך הוא חדל לתקשר עם ג'פרסון.

בשנים 1796 - 1798 כיהן ראטלדג' בסנאט של קרוליינה הדרומית.
מושל קרוליינה הדרומית
ב-1798 נבחר ראטלדג' כמושל קרוליינה הדרומית. במהלך כהונתו התנהל בארצות הברית ויכוח על החלטות וירג'יניה וקנטקי, שבבסיסם הציעו שלמדינות קיימת הזכות להחליט על התאימות לחוקה של החוקים שהתקבלו בקונגרס, ובמקרים מסוימים לבטל את החוקים הללו. ראטלדג' הגיש את ההצעה לבית המחוקקים של קרוליינה הדרומית, ללא המלצה לקבלן, אך בית המחוקקים לא קיבל אותה. בעת שנכח בפגישה חשובה בקולומביה, הוא נאלץ לשוב הבייתה בשל השיגדון ממנו סבל.

אדוארד ראטלדג' נפטר בצ'ארלסטון ב-23 בינואר 1800, בעת שכיהן כמושל. הוא נטמן בבית הקברות של הכנסייה האפיסקופלית סנט פיליפ שבעיר.
לקריאה נוספת
 Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1389-1390.

קישורים חיצוניים

 אדוארד ראטלדג' באתר אגודת המושלים הלאומית 

 אדוארד ראטלדג' באתר The Political Graveyard 


הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:האבות המייסדים של ארצות הברית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת אוקספורד
קטגוריה:אמריקאים שנולדו ב-1749
קטגוריה:אמריקאים שנפטרו ב-1800